Германиялик машҳур сиёсатшунос ва олим Ўзбекистонда тренинг ўтказмоқда\nГерманиялик машҳур сиёсатшунос ва олим Ўзбекистонда...\n23.01.2019 11:59 0 1112\nМедиа соҳасидаги германиялик мутахассис Юрген Вермзер «Оила» илмий-амалий тадқиқот маркази таклифига кўра Ўзбекистонга келди. Бу ҳақда марказ матбуот хизмати хабар берди.\nНемис иқтисодиёти ва халқаро ҳамкорлик фондининг Бош экспертлар хизмати (SES) эксперти, фалсафа фанлари доктори, сиёсатшунос ва олим бўлган Вермзер жорий йилнинг 11 февралига қадар Тошкент, Фарғона ва Бухоро шаҳарларида бўлиб, «Оила» илмий-амалий тадқиқот маркази ходимлари, журналистика соҳасида таълим олаётган ёшлар, магистрантлар, илмий тадқиқотчилар, шунингдек, оила масаласини ёритишга ихтисослашган оммавий ахборот воситалари ходимлари, блогерлар билан учрашади. Ташриф доирасида у бир қатор давра суҳбатлари, семинар-тренинглар ҳамда маҳорат дарсларини ўтказади.\nДастлаб германиялик мутахассис «Оила» илмий-амалий тадқиқот маркази директори Дилором Тошмуҳамедова ҳамда муассасанинг бир гуруҳ ходимлари билан учрашди.\nТашриф доирасида Ю.Вермзер «Оила» илмий-амалий тадқиқот марказининг ҳудудий бўлимлари ҳамда Паркент туманидаги Келин-куёвлар инновацион мактаби фаолияти билан танишади. Шунингдек, Ўзбекистон журналистика ва оммавий коммуникациялар университети, Халқаро пресс-клуб, «Севимли» телеканалида учрашувлар ўтказади. Қолаверса, жорий йилнинг 1 февраль куни хотин-қизлар ва оила масалаларига доир ўтказиладиган йирик медиа анжуманда қатнашади.\nОлмон мутахассиси иштирокидаги дастлабки тренинг машғулоти бугун — 23 январь куни пойтахтимиздаги «Гранд Орзу» меҳмонхонасида бўлиб ўтмоқда. Тадбирга «Оила» илмий-амалий тадқиқот марказининг жамоатчилик билан ишлашга масъул бўлган бир гуруҳ ходимлари, шунингдек, талаба ва магистрантлар жалб қилинган. Улар PR-хизмати ишини самарали ташкил этиш, инқирозли коммуникация менежменти, ОАВ билан муносабатларни мустаҳкамлаш санъати бўйича билим ва кўникмаларни ўзлаштиради.\nГермания сиёсат тренинг\nЖамият 15/04, 18:31


Яна бир Samsung смартфони Geekbench'да синовдан ўтди - Terabayt.Uz\nЯна бир Samsung смартфони Geekbench'да синовдан ўтди\nЯқинда Samsung'нинг Galaxy F41 смартфони Geekbench синовидан ўтган эди. Энди эса Galaxy M12 модели ҳам эталон тестида ўз кучини кўрсатди.\nКвадрокамерали ўрта тоифа модели олдинроқ сертификациядан ўтгани ҳақида хабар берган эдик, энди эса Geekbench синовида кўриниш берди.\nМаълум бўлишича, Galaxy M12 смартфони Exynos 850 чипида ишлайди. Ушбу чипсетга эга ягона Samsung смартфони Galaxy A21s ҳисобланади.\nМодель рақами SM-M127F бўлган смартфон бенчмаркнинг якка ядро синовида 179, бир неча ядро тестида эса 1,029 балл тўплаган. Geekbench'нинг яна кўрсатишича, қурилма қадоқдан Android 11'да ишлайди. Оператив хотираси эса 3ГБ бўлади.\nҲозирга қадар сиздирилган маълумотларга кўра, Galaxy M12 анчайин катта — 7,000 мАс аккумуляторга эга бўлади. 6.7 дюймлик экран ва тўртта камера (13МП + 8МП + 2МП + 2МП) билан эса дизайн борасида Galaxy A42 билан бир хил.\n#Samsung #Samsung Galaxy M12


Бугунги кунда Навоий вилоятида 230 га яқин иссиқхоналар мавжуд бўлиб, уларда етиштирилаётган ўн турдаги қишлоқ хўжалиги неъматлари қиш ва баҳор мавсумида аҳоли дастурхонига тортиқ қилинаяпти. “Навоий цитрус сервис” масъулияти чекланган жамиятига қарашли замонавий иссиқхона — шулардан бири. Уни зироатчиликда етарлича билим ҳамда тажрибага эга Озод Эгамов 2009 йилда ташкил этган эди. Уч гектар майдонда парваришланаётган помидор ҳосилининг деярли барчаси бир хил ҳажмдалиги киши эътиборини тортади.\n— Маҳсулотларимизнинг асосий қисмини хорижга сотамиз, — дейди тадбиркор. — Шу боис ишлаб чиқаришда илмий ва илғор технологияларга асосланаяпмиз. Бунда, -аввало, серҳосил ҳамда ташқи бозорда рақобатдош навни танлаймиз. Шундан сўнг унинг агротехнологиясига қатъий амал қиламиз. Бу — сифат гарови, сифатли маҳсулот эса ҳамиша харидоргир. Пировардида ўтган йили 100 тоннага яқин помидор экспорт қилдик.\nВилоятдаги “Navoiy — Korea” қўшма корхонасида ҳам иссиқхона хўжалиги илмий асосда йўлга қўйилган. Умумий майдони икки ярим гектарни ташкил этувчи мазкур хўжаликда помидор дастлабки йилларда гидропоник усулда, кокос пўстлоғида етиштирилган бўлса, кейинчалик базальт толали минерал асосда парваришлаш йўлга қў-йилди. Ушбу усулнинг афзаллиги шундаки, ўсимлик тўғридан-тўғри илдизидан озиқлантирилиб, у компьютер ёрдамида назорат қилиб борилади.\nИссиқхонадаги ҳарорат, ўсимликнинг сув ва озуқага талаби оддий нигоҳлар эмас, балки чуқур таҳлил орқали аниқланиб, жамланган хулосалар асосида миқдор ҳамда меъёр тажрибали агроном томонидан белгиланади. Йигирма саккиз хил минерал билан бойитилган сув томчилатиш усулида ўсимлик илдизига етказилади.\n— Ўсимлик илдизи базальт толали идишда бўлганлиги боис сув ва минераллар исрофгарчилигининг олди тўлиқ олиниб, ҳосилдорлик икки баробар оширилади, — дейди қўшма корхона иш юритувчиси Ҳақназар Халилов. — Албатта, бу маҳсулотларимиз таннархининг пасайиши ва самарадорлик ортишига хизмат қилмоқда.\nИссиқхонада маҳсулот етиштириш узлуксиз жараёнга айланган. Унинг бир қисмида пишиб-етилган помидор ҳосили йиғиштириб олинаётган бўлса, бошқасида ниҳолларни доимий асосга кўчириш тадбирлари амалга оширилаётир. Шунинг баробарида, ихчам тувакчаларда минг-минглаб ниҳоллар ниш урганлигини кузатиш мумкин. Улар турли қувват ва рангдаги лампалар орқали ёруғлик ҳамда иссиқлик билан таъминланади.\nВилоят бозорларида ёз неъматлари нарх-навосининг бугунги барқарорлигида аҳоли томорқаларининг ҳам муносиб улуши бор. Айниқса, қадим Кармана орқали Навоий шаҳрига туташ Жалойир қишлоғи аҳли иссиқхона деҳқончилигининг ҳадисини олган. Яъни қишлоқ одамларининг қарийб 400 гектар томорқаси бўлиб, 264 хонадон ўз иссиқхонасига эга. Масалан, “Арабхона” маҳалла фуқаролар йиғинида истиқомат қилувчи Шерали Мустафоев хонадони икки сотихлик иссиқхонасидан йилига 12 — 15 миллион сўм даромад олади. Бундан ташқари, олти сотих ерга пиёз, саримсоқпиёз ва -сабзини “тўқсонбости” усулида эккан. Эрта кўкламда улар ҳам бозорга чиқарилиб, оила даромадига даромад қўшади.\n— Давлатимиз томонидан ишлаб, даромад топаман деган кишига барча шароит яратилган, — дейди Ш. Мустафоев. — Томорқа учун ер, кредит асосида маблағ, сув, техника, уруғлик таъминоти йўлга қўйилган экан, бундан, албатта, самарали фойдаланиш зарур.\nАйни пайтда, наинки Жалойир, балки вилоятнинг бошқа қишлоқларида ҳам тадбиркорлиги билан бозорларимиз фаровонлигини таъминлашга ҳисса қўшаётганлар сафи тобора кенгаймоқда. Буларнинг барчаси мамлакатимизда ташаббускор инсонларни қўллаб-қувватлашга қаратилган ислоҳотлар самарасидир.\nАзамат ЗАРИПОВ (суратлар)


Kutubxona - Anvar Obidjon. Soʻlim xiyobonda (hajviya) / Kiril\nSiz shu sahifadasiz: Anvar Obidjon. Soʻlim xiyobonda (hajviya) / Kiril\nАсар номи Сўлим хиёбонда (ҳажвия)\nСўлим хиёбонда (ҳажвия)\nХиёбондаги боғкурсида ёлғиз ўзи ўтирибди. Кўриб турибман, анвойи гулларга термилиб баҳра олаётгани йўқ. Хаёли бошқа нарсада.\nСигаретни четга отдим-да, бориб унинг ёнига ялпайдим. У, кўзларини жовдиратиб, менга бир қараб қўйди. Сездимки, ғирт ўшандақалардан.\nТўғрисини айтсам, унга қараб туриб, негадир ачиниб кетдим. Ҳали ёшгина экан.\nКелиб ўтиришга ўтирдим-у, биринчи бўлиб гап отишга юрагим бетламай, каловланиб қолдим. Диққатим ошиб, яна сигарет тутатдим. Шунда у мен томонга мойилон бўлиб, кўзларимга синчковлик билан тикилди. Чиройли жилмайиб қўйгач, шамадор бир сўз қотди:\n– Пешма-пеш чекиб қолдингиз? Янглишмасам, бирон нарсага хумор бўляптилар шекилли?\nЁш бўлсанг ҳам, кўп ишни кўрганга ўхшайсан, деб ўйладим ичимда. Айни пайтда, тузоғимга ўзи бош тиққанидан кўнглим ёришди.\n– Хумор бўлганда қандоқ! – дедим сумалакдек суюлиб. – Бирга гаплашиб хумор ёзадиганни тополмай доғдамиз холос.\nЭнди у менга яқинроқ сурилиб, кутилмаганда, гапни дангалидан бошлади.\n– Биз иккитамиз, – нариги боғкурсида ўтирган шеригини кўз қирида кўрсатди у. – Агар, сизниям дўстингиз бўлса...\n– Умримда ҳеч кимга дўст бўлмаганман! – дея очиғини айтиб қўяқолдим мен. – Аммо-лекин, мени икки киши деб ҳисоблайверинглар.\n– Йўғ-э! – ишонқирамай, менга бошдан-оёқ разм солиб чиқди у. – Сизни қийнаб қўймайлик тағин?\nЎзимни салобатлироқ кўрсатишга тиришиб, чимирилганча димоқ иширдим.\n– Минг шукурки, шунгаям қийналадиган аҳволга тушганимизча йўқ, – дедим гердайиб ва «одатий стандарт»га нисбатан икки ҳисса кўп пул узатдим. – Қани, тезда дўконга югурсинлар-чи, йигитнинг гули. Сен вино олиб келгунингча, шеригинг икковимиз стакан топиб турамиз.\n"http://www.kutubxona.com/wiki/index.php?title=Anvar_Obidjon._Soʻlim_xiyobonda_(hajviya)_/_Kiril&oldid=2396" dan olindi


Тўрақўрғонда давлат-шерикчилик асосида ўнлаб маҳаллаларда янги бинолар қурилмоқда\nҚўшилди : 07.10.2020\nҚуйимозор – Тўрақўрғон туманининг Косонсой билан чегарадош энг чекка ҳудудларидан бири ҳисобланади. Шундай бўлсада, бу ерда тадбиркорлар кўп. Маҳалла марказида “Азамат текс” хусусий корхонаси томонидан тўйхона, қаҳвахона, компьютер хизмати йўлга қўйилди.\n– “Ёшлар-келажагимиз” жамғармаси томонидан 150 миллион сўм кредит ажратилгани ўйлаган режаларимни амалга ошишида катта ёрдам бўлди,–дейди корхона раҳбари, ёш тадбиркор Азамат Зокиржонов.\nХусусий тадбиркор Анваржон Мамажонов эса давлат-шерикчилик асосида маҳалла учун янги бино қуриб берди. Унинг саъй-ҳаракати туфайли гузарда дорихона, хусусий мактабгача таълим муассасаси ҳам замонавий тусга кирди.\nТуман бўйича 29 та маҳалла худди шундай усулда янги биноларига эга бўлмоқда.\nВилоят ҳокими Шавкатжон Абдураззақов шу ерда маҳалла фаоллари билан суҳбатлашди.\n–Ҳар бир тумандан 4 тадан энг чекка, оғир шароитдаги маҳаллаларда ичимлик суви, йўлларни таъмирлаш, электр тармоқларини янгилаш муаммоларини ҳал этишга маблағ ажратяпмиз. Биргина Тўрақўрғон туманига ундирилган солиқ тушумларидан 1 миллиард 900 миллион сўмни қолдирдик. Бунда асосий юмушлар ҳашар усулида олиб борилса кўпроқ натижага эришилади ва маблағ тежалади, – деди вилоят ҳокими.


Баҳодир Чориев: «Мирзиёевни Ўзбекистон элитаси бошқармоқда» | Birdamlik.info\nЎрмон хўжалиги давлат қўмитаси Brand Investment Group масъулияти чекланган жамияти билан ҳамкорликда Қашқадарё вилоятида заъфарон плантацияларини ташкил этишни бошлади.\nБу ҳақда хабар қилган ЎзАга кўра, заъфаронни Қашқадарёдан ташқари Фарғона водийси, Тошкент, Самарқанд, Сурхондарё, Навоий ва Жиззах вилоятларида етиштириш имконияти мавжуд.\nКуннинг бу янгилигини ҳам қашқадарёлик, ҳам бир вақтлар агрокомплекс раҳбари бўлгани учун АҚШда яшаётган ўзбекистонлик Баҳодир Чориев билан муҳокама қилдик. Суҳбатда, албатта, куннинг бошқа баъзи мавзулари ҳам тилга олинди.\nБаҳодир Чориевнинг OzodNazari: Мирзиёевни Ўзбекистон элитаси бошқармоқда


Наманган шаҳри ҳокими «Навбаҳор» президенти этиб тайинланди\nНаманган вилоятининг «Навбаҳор» клубига янги президент тайинланди. Бу ҳақда клуб матбуот хизмати хабар берди.\nВилоят ҳокимлигида йиғилиш ўтказилган бўлиб, унда клуб аъзоларидан ташқари, жамоани молиялаштириб турувчи ҳомий ташкилотлар ҳам иштирок этган. Мана шу мажлисда Сенат аъзоси, Наманган вилояти ҳокими Хайрулла Бозоров Наманган шаҳри ҳокими Шавкат Абдураззоқовни «Навбаҳор» клубининг янги президенти сифатида таништирди. Вилоят ҳокимининг ўзи бир вақтда вилоят футбол федерацияси президенти ҳам ҳисобланади.\n«Майдонда футболчилар чиройли ва мазмунли ўйин намойиш этиши лозим. Рақиб дарвозасига битта гол уриб, ютуқни ушлаб қолиш мақсадида ҳаракат қилишни нотўғри деб биламан. Чиройли ўйин орқали ғалаба сари интилиш ўйингоҳни тўлдириб ўтирган мухлисларга қувонч бахш этади.\nБиринчи давра жамоа анча кам гол урди. Тажрибали футболчилар майдонда етакчиликни қўлга олиб, жамоанинг муносиб тўп суришини таъминлаши лозим. Олдин клубга бўлган эътибор у қадар кучли эмасди. Бу йил вазият ўзгарди. Ҳомийларимиз «Навбаҳор»га ёрдам бериб келмоқда. Бунинг учун уларга катта раҳмат! Чунки футболда моддий таъминот муҳим.\nЎзбек футболига хорижий инвесторлар кириб келаётганига гувоҳ бўлмоқдамиз. Вақти келиб «Навбаҳор»га ҳам хориждан ҳомийлар топилар… Ҳозирча маҳаллий ҳомийлар кўмагида жамоани кўтаришга ҳаракат қиламиз. Бунга жавобан футболчилар майдонда муносиб ўйин кўрсатиб, билдирилган ишончни оқлаши керак. 2-даврада «Навбаҳор»га омад ёр бўлсин!», деган вилоят ҳокими Хайрулла Бозоров.\n«Навбаҳор» бош мураббийи Илҳом Мўминжонов ўз ишида қолган.\nМаълумот учун, «Навбаҳор» Олий лиганинг 1-даврасини 12-ўринда якунлаганди.\nБиринчи даврадан кейин жамоани 9 нафар футболчи тарк этганди. Ўз навбатида икки футболчи сафга қўшилган.\n9 футболчисини қўйиб юборган «Навбаҳор» 2 футболчи олди\nНавбаҳор Илҳом Мўминжонов\nЎФФ зўравон футболчини бир йилга дисквалификация қилди\nЎзбекистон чемпионатида ўйинларни тўғридан-тўғри эфирга узатиш йўлга қўйилди\n«Пахтакор» Наманганда «Навбаҳор»га ютқазди


Эрининг катта мерос қолдирганидан бехабар аёл уни 50 йил кутди\nТеглар: Аёл, Бойлик, Эр-хотин\nДобавлено: 11.11.2016, 16:17\nСербиялик Мария Златич исмли аёл 50 йил мобайнида эридан мактуб кутиб, умри ўтди, деб ёзади “Nonbox.ru” нашри.\nБу кекса аёл ўрмоннинг бир четида жойлашган кичкина уйчасида бор-йўғи 100 доллар эвазига кун кўрди. Аммо оддий ва зерикарли кунларнинг бирида етиб келган хабар унинг ҳаётини остин-устин қилиб юборди.\nБу воқеа 1956 йилда бошланганди. Мария ва Момчило Златич Австралияга жўнаганда ҳали жуда ёш эдилар. Момчила дурадгор бўлиб ишлар, Мария эса фермерлик иши билан шуғулланар, уларнинг кичкина хўжалиги бор эди. Улар эртаклардаги каби бахтли ҳаёт кечиришарди. Орадан 18 ой ўтгандан кейин Марияга онасининг қаттиқ бетоб бўлганлиги ҳақидаги хабар келади. У Сербияга қайтишга қарор қилади. Ўшанда эри билан қирғоқда хайрлашар экан, бу сўнгги видолашув эканлигини хаёлига ҳам келтирмайди.\nМария онаси вафот этгунча, унинг ёнидан жилмади. Олдинда уни қандай синовлар кутаётганидан ҳали бехабар эди. Баъзи бир сабабларга кўра, у турмуш ўртоғининг ёнига, Австралияга қайта олмади. Улар тез-тез хат ёзишиб турар, шу билан айрилиқ ўтини пасайтиришга ҳаракат қилишарди. Мария ҳар ҳафта севган ёридан келган хатни олиш учун почта қутиси олдига югурарди. Аммо йиллар ўтган сари хатлар сийраклаша борди. Бир куни почта қутисининг бўм-бўшлигини кўрган Мария ҳаммаси тугаганлигини англади. Орадаги узоқ масофа жуфтлик учун жуда оғир синов бўлди. Сукунат йиллари ўн йилликларга айланди. Мария ўрмон четидаги кичкина уйда ёлғиз ҳаёт кечира бошлади. Кексайганда эса, унга яқин дўстлари ва қўшнилари ёрдам берди. Марияни билган одамлар жуда меҳрибон ва ажойиб аёл эканлиги, ҳаммага қўлидан келганча ёрдам бериши ҳақида сўзлашарди. Узоқ йиллардан кейин Мария эрининг Австралияда иккинчи бор уйланганини, фермерлик билан шуғулланиб, бойиб кетганлиги ҳақидаги миш-мишларни эшитади. У бу ғийбатларга ишонмайди ва қайта турмушга чиқмай, эрини кутади. Мариянинг эри Момчило 2011 йилда вафот этади. Ундан айрилганига чидолмай, кўз ёш тўккан Мария олдинда уни қандай сюрприз кутаётганидан ҳали хабари йўқ эди.\nМаълум бўлишича, собиқ эри Марияга 670.000 минг долларни мерос қилиб қолдирган экан. Кекса ва камбағал Мария бир кечада миллионерга айланади. Чунки бу маблағ 7 миллион серб динорига тенг эди. Расмиятчилик ва ҳужжатларни тўғирлаш учун 4 йил вақт ўтиб кетади. Аммо у ўзининг қарори билан атрофдагиларни ҳайратга солди. Мария ўзига бир доллар ҳам қолдирмай, меросни шу пайтгача ҳолидан хабар олган, ёлғизлигини билдирмаган дўстлари ва яқинларига бўлиб берди.\n“Менга бу пуллар керак эмас. Сув, нон ва ёқиш учун озгина ўтин бўлса, бас. Мен кетишга тайёрланаётган жойда пул зарур бўлмайди”, – деди Мария.\nАрзимаган пул учун бир-бирини ўлдиришга-да, тайёр бўлган одамлар яшайдиган замонамизда Мариянинг ҳаёти барчага ўрнак бўлади. Бошқаларга беғараз ёрдам берадиган одамларни кўрганда, кимдир қойил қолса, кимнингдир лабига истеҳзоли табассум югуради. Айнан Марияга ўхшаган аёллар ҳақида эса афсоналар тўқилади.


Мессининг бобоси: Аргентина терма жамоаси ўйинчилари неварамга тўп оширмаяпти » Ўзбекистон янгиликлари – Zamin.uz\n08-07-2015 | 18:09\nZAMIN.UZ / Спорт / 08 Июл 2015 года820\nАргентина терма жамоаси ҳужумчиси Лионель Мессининг бобоси Антонио Куччитини қизиқ баёнот билан чиқиш қилди. Унинг қайд этишича, миллий терма жамоа футболчилари майдонда Мессига ёрдам бермаяпти, деб ёзмоқда Uff.uz.“Ҳамма нарсани ютиб бўлмайди, Лионель эса етарлича иш қилиб бўлди. У “Барселона”да муваффақиятга эришмоқда, терма жамоада эса — йўқ. Сўнгги уч ўйинда у кучсиз кўринди. Леога амалда тўп оширишмаяпти ва уни ҳисобга олишмаяпти”, - деди Куччитини. Бундан ташқари, бобонинг қайд этишича, Месси миллий терма жамоадаги фаолиятини якунлаши ҳақидаги хабарларда асос йўқ.\nЎқишни тавсия қиламиз Месси Аргентина ва Парагвай учрашувининг энг яхши ўйинчиси деб тан олинди


Хонобод шаҳар ҳокими М.М.Мамадалиевнинг “Ҳар бир тадбиркорга-кўмакдош, елкадош ва мададкормиз!” деган бош ғоя асосида тадбиркорларга МУРОЖААТНОМАСИ | Янгиликлар | Андижон вилояти ҳокимлиги расмий портали\nБош саҳифа / Янгиликлар / Хонобод шаҳар ҳокими М.М.Мамадалиевнинг “Ҳар бир тадбиркорга-кўмакдош, елкадош ва мададкормиз!” деган бош ғоя асосида тадбиркорларга МУРОЖААТНОМАСИ\nХонобод шаҳар ҳокими М.М.Мамадалиевнинг “Ҳар бир тадбиркорга-кўмакдош, елкадош ва мададкормиз!” деган бош ғоя асосида тадбиркорларга МУРОЖААТНОМАСИ\nХонобод шаҳарда кичик бизнес ва хусусий тадбиркорликни ҳар томонлама қўллаб - қувватлаш, мавжуд муаммоларни ўрганиш ва уларни жойида бартараф этиш борасида аниқ тадбирларни кўрмоқдамиз.\nМуҳтарам Президентимиз томонидан масъул идоралар ва тадбиркорлар ўртасида доимий мулоқотни йўлга қўйиш, уларнинг “дардини эшитиб”, муаммоларини ҳал этиш бўйича янги тизим ўрнатиб бердилар, шунга асосан ҳар ҳафтанинг Душанба, Сешанба ва Чоршанба кунлари “Тадбиркорлик куни” ўтказиб келинмоқда.\nУшбу “Тадбиркорлик куни”да шу кунга қадар 3 та тадбиркорлар ўзлари томонидан ишлаб чиқилган лойиҳалардаги мавжуд муаммолари бўйича мурожаатлари ўрганилиб, шундан 0 та масалалари (0 фоизи) ҳал этилди. Сабаби, мурожаатлар Республика миқёсида ҳал этиладиган бўлганлиги учун жараёнда турибди.\nМисол учун: Хонобод шаҳрида "Кристал-А" MChJ томонидан умумий қиймати 1000,0 млн.сўм шундан 100 минг АҚШ доллар хорижий инвестиция киритиш эвазига 100 та янги иш ўрни яратилиши ва трикотаж маҳсулотлари ишлаб чиқаришни ташкил этиш учун ажратилган бино-иншоотни хусусийлаштириб бериш масаласи.\nХонобод шаҳрини 2019-2020 йилларда ижтимоий-иқтисодий ривожлантириш экспорт боп маҳсулотлар ишлаб чиқариш мақсадида жами\n16 та лойиҳалар ишлаб чиқилган бўлиб, умумий қиймати\n313 млрд. 080,8 млн.сўмлик инвестиция маблағлари (шундан, 0,2 млрд.сўм тижорат банк кредити ва 16000,0 минг АҚШ доллар хорижий кредит линия маблағлари, 9,0 млн.доллар тўғридан-тўғри хорижий инвестициялар) жалб қилиниши ҳисобига 1151 та янги иш ўринлари яратиш Дастури ишлаб чиқилди.\nЎтган давр мобайнида олиб борилган тадбирлар натижасида\n49,5 млрд.сўм миқдоридаги инвестицияларни ўзлаштирилиши ҳисобига 24 та лойиҳалар ишга туширилиб, 411 та янги иш ўринлари яратилишига эришилди.\nМисол учун: Хонобод шаҳрида “Сrystal-A” МЧЖ қўшма корхонаси томонидан трикотаж маҳсулотларини ишлаб чиқаришни ташкил қилиш лойиҳасини амалга ошириш ҳисобига 60,0 минг доллар инвестициялар ўзлаштирилди ва 105 та янги иш ўринлари яратилди.\nҲамда, “Mini Super” МЧЖ томонидан трикотаж маҳсулотлари ишлаб чиқаришни ташкил этиш лойиҳасини амалга ошириш ҳисобига 0,6 млрд.сўм миқдорида инвестициялар ўзлаштирилди ва 30 та янги иш ўринлари яратилди.\nШу ўринда, 2019 йил якунига қадар яна 4,8 млн.долларлик\n1 та лойиҳаларни инвестор ҳамкорларимиз билан биргаликда ишга туширишни олдимизга мақсад қилиб олганмиз.\nЯна бир муҳим масала, шаҳарда 4 та кичик саноат зоналарини ташкил этганмиз. Бу ерда ҳозирда\n2 та тадбиркорлар томонидан умумий қиймати 69 млрд. 880 млн сўмлик лойиҳаларни амалга оширишни режалаштирганмиз.\nМаълумот ўрнида:Хонобод шаҳридаги “Собиқ сув қурилиш жихозлари” МЧЖ .\nЖорий йилда амалга оширилган ишлар натижасида умумий қиймати 11,5 млрд.сўмлик инвестициялар жалб қилиниши ҳисобига 10 та лойиҳалар ишга туширилиб, 229 та янги ишчи ўринлари яратилди.\nАмалга оширилган лойиҳалардан 1 таси импорт ўрнини босувчи маҳсулотлар (автомобилсозлик) ишлаб чиқаришга ихтисослашган, 5 таси экспортбоп маҳсулотлар ишлаб чиқаришга ихтисослашган корхоналарни ташкил этади.\nБугунги кунда мавжуд саноат зоналарида 2 та лойиҳаларда ташаббускорлар томонидан қурилиш-монтаж ишлари олиб борилмоқда.\nУшбу лойиҳаларни амалга ошириш натижасида\n60,0 млрд.сўмлик инвестициялар ўзлаштирилиб, 70 та ишчи ўрни яратилади.\nМуҳтарам Президентимизнинг топшириқларига асосан ўтган йилдан бошлаб шаҳардаги бўш ер майдонлари “Е-Ижро” аукцион дастури орқали сотилиши йўлга қўйилди.\nТадбиркорлик қилмоқчи бўлган ҳар бир ташаббускор ушбу дастур орқали ўзига маъқул бўлган бўш ер майдонларини бемалол сотиб олишлари мумкин.\nЖумладан, шаҳримизда тадбиркорликни янада қўллаб-қувватлаш мақсадида уларга бино-иншоотлар ва ер майдонлари ажратиб бериш бўйича аввал хусусийлаштирилган ва ҳозирда самарасиз фойдаланилаётган бино-иншоотлар тўлиқ хатловдан ўтказилди.\nМамлакатимизда олиб борилаётган кенг қўламли ислоҳотлар натижасида иқтисодиётимиз туб ўзгартиришлар амалга оширилмоқда. Бу борадаги ишларимиз самарасини янада ошириш мақсадида тадбиркорлар учун қулай имтиёзлар яратилмоқда.\nЖумладан, тадбиркорлик субъектлари тижорат банкларида банк ҳисоб рақамларини очишда ҳеч қандай банк хизмати ундирилмайди ва хисоб рақамни электрон шаклда (яни банкга бормасдан) очиш имконияти яратилган.\nЭндиликда тадбиркорларга мутасадди тижорат банклари томонидан 3 йил муддатгача 6 ой имтиёзли даврь билан Марказий банкнинг амалдаги қайта молиялаштириш ставкасида (16 фоиз) кредит маблағлари ажратилади. Бунда энг кам иш хақининг\n150 баробаригача бўлган миқдорда гаров таъминотисиз, яни сектор раҳбарининг хулосасига асосан кредит олиш мумкинлиги белгиланди.\nБунда кредит маблағи миллий валютада ажратилса Марказий банкнинг амалдаги қайта молиялаштириш ставкасида 16 фоиз, АҚШ долларида молиялашса йиллик 6 фоиз ставкада ажратилади.\nЎзбекистон Республикаси Вазирлар Маҳкамаси ҳузуридаги Тадбиркорлик фаолиятини ривожлантиришни қўллаб-қувватлаш давлат жамғармаси томонидан тижорат банкидан кичик тадбиркорлик субъектларига ажратилаётган кредитларнинг\n50 фоизигача (бунда 2 млрд.сўмдан ошмаган миқдорда) кафилликлар берилади.\nБугунги шарт-шароитлар ва яратилган имтизлардан унумли фойдаланиш, шу билан бирга жонажон Ватанимиз иқтисодиётининг тараққий этишига ўз хиссангизни қўшинг!\nЗеро бобокалонларимиз айтганларидек – “Ишбилармон мардлик ва шижоат сохиби, азми қатъий, тадбиркор ва хушёр бир киши минг-минглаб тадбирсиз, лоқайд кишилардан абзалдир”.\nҲамиша юртимиз тинч, юртбошимиз омон бўлсин!\nКиритилган вақти: 22/11/2019 16:12\tКўрилганлиги: 418


Курд расмийларига кўра, АҚШ учқичлари курд жангчилари ва АҚШ махсус кучлари кетаётган машиналар карвонини ўққа тутгани натижасида камида 18 киши ўлди ва 45 одам яраланган.\nКурдистон демократик партияси матбуот вакили Хошиар Зебари, 18 курд жангчиси ҳалок бўлганини билдирди. Мосул шаҳридан жанубда юз берган бу воқеада АҚШ махсус кучлари талафот кўрган-кўрмагани ҳозирча номаълум. Оғир яраланганлар орасида Курдистон демократик партияси лидери Массуд Барзанининг укаси ҳам бор.\nБошқа бир воқеада, Россиянинг Ироқдаги дипломатлари, жумладан Бағдоддаги Россия элчиси кетаётган машина ҳам ўққа тутилди. Россия Ташқи ишлар вазирлиги матбуот котиби Александр Яковенко, мазкур воқеада беш дипломат яраланганини маълум қилди. Воқеада элчи Владимир Титоренко яраланмаган. Россиялик дипломатларни ким ўққа тутгани ҳозирча номаълум.\nАҚШ ҳарбийлари, бу воқеа юзасидан текшириш олиб борилаётганини, Россия дипломатлари ўққа тутилган минтақада АҚШ аскарлари бўлмаганини маълум қилдилар. АҚШ Давлат котиби Коллин Пауэлл Россия Ташқи ишлар вазири Игор Иванов билан телефон суҳбати чоғида бу кўнгилсиз воқеа хусусида ачиниш изҳор қилди.


Дорбозлик - Intangible Cultural Heritage of Uzbekistan\nТартиб рақами: 02.06.01\nДорбозлик – дор ўйин – баланд дор устида ўйинлар кўрсатиш томоша санъати жанри, ХХ асрда цирк санъати ҳам жанри. Дор устида ҳар қандай нотурғун ҳолатда ҳам гавда мувозанатини сақлаш маҳорати намойиш этилади. Дорбозлик тахминан 2,5 минг йил муқаддам Шарқда пайдо бўлган, сўнг бутун дунёга тарқалган. Дор дастлаб паст қурилган, машқлари ҳам содда бўлган.\nДавр ўтиши билан дор тобора баландроқ қурилиб, ўйинлари мураккаблаша борган, ХVIII аср охиридан эса, цирк саҳнасида намойиш этиладиган бўлди ва цирк санъатининг ажралмас қисмига айланди, янги тараққиёт даври бошланди.\nЎзбекистонда дорбозлик (дор ўйини, симбозлик, симдор, сим ўйини, катта ва кичик дор ўйинлари) халқ томоша ўйини бўлиб, қадим тарихга эга. Баъзи манбалар Амир Темур саройида ажойиб дор ўйинлари кўрсатилгани тасдиқлайди. Дорбозлик Ўзбекистоннинг барча шаҳарларида, айниқса, Қува ва Асакада тараққий этган. Ўтмишда ўзбек дорбозлари Хитой, Ҳиндистон, Афғонистон, Эронда, ХVIII-ХIХ асрлардан Россияда ўз маҳоратларини намойиш этганлари тўғрисида маълумотлар бор. Ўзбек дорбозлари 25-30 м. баландликдаги устунларга қия қилиб тортиладиган арқон устида лангар чўп билан бўладиган ўйинларни: югуриш (олдинга, орқага), сакраш, оёқларга пичоқ ёки патнис боғлаб, шунингдек, кўзни боғлаб, бошга халта ёки қозон кийиб юриш, якка ва қўш чиғириқда ўйнаш каби турли-туман машқларни бажаришган. Дор ўйинлари дор тагида полвонлар чиқиши, раққосларнинг ўйинлари, қизиқчи, масҳарабоз, аскиячиларнинг чиқишлари ҳамда анъанавий цирк туркумларидан симдор, ёғочоёқ, найрангбозлик, бесуяк, муаллақчилик, ўргатилган айиқ, илон, маймун, от, эчки ўйинлари созандалар жўрнавозлигида (таркибида сурнай, карнай ва кичик доул (барабан) ёки доира) билан биргаликда олиб борилган. Дорбозлик санъати ўйинлари очиқ майдонларда, ўтмишда бозор ва Регистон катта майдонларида, тўй-томошалар, сайиллар, Наврўз байрамлари ва катта ярмарка-кўрғазмаларда намойиш этилган.\nХХ асрда ўзбек дорбозлик санъатини янги мазмунда ривожлантиришда ва анъаналарни давом эттиришда Асака дорбозлари сулоласининг атоқли намояндаси Тошканбой Эгамбердиевнинг хизмати жуда катта. ХХ асрнинг 30-чи йилларидан дорбозлар репертуарига бирмунча ўзгартиришлар киритилди. Муҳофаза воситаларидан фойдаланиш натижасида дор устида янги мураккаб ўйинлар ижро этила бошланди. Якка киши машқлари бир қаторда икки, уч, тўрт киши ижро этадиган машқлар кўрсатиладиган бўлди. Жумладан, икки дорбознинг бир-бирини елкасида ёки бошида туриб дордан ўтиши, обкашнинг икки томонида дорбозларни олиб ўтиш, дорда ўтирган дорбоз устидан сакраб ўтиш, елкаси билан дорга тиралиб, оёқни тепага чўзиш, икки дорбоз елкасига ўрнатилган тахта кўприкча устида тик туриш ва бошқалар. Тошканбоевлар сулоласи ташаббуси билан дорбозлик очиқ майдондан ёпиқ бинога ўтди ва цирк томошаларига айланди ҳамда унинг ўйинлари янада мураккаблашди. Катта дор билан кичик дор (симдор) ўйинлари амалга ошди.\nДорбозлик санъатини ривожлантириш ва тарғиб қилиш мақсадида мунтазам равишда дорбозлар кўрик-танлови ўтказилади. Мустақилликка эришилгандан сўнг ўзбек дорбозлари ўз санъатларини дунёнинг турли мамлакатларида намойиш этмоқдалар. Хозирги кунга келиб, Ўзбекистонда 40 та оилавий дорбозлик гуруҳлари фаолият кўрсатмоқда. "Ўзбекдавлатцирк" Республика бирлашмасининг Олимжон, Тоҳир ва Мурод Тошканбоевлар раҳбарлигидаги "Ўзбекистон дорбозлари" жамоалари қадимги дорбозлик анъаналарини замонавий циркнинг бадиий ифода воситалари билан бойитиб келмоқда. Ушбу сулола вакиллари кўпгина нуфузли Халқаро томоша санъати фестивалларида ва танловларида қатнашиб, анъанавий дор ўйинлари намойиш этиб, юқори совриндор ўринларига сазовор бўлмоқдалар. Дорбозлик санъатини муҳофаза қилишда, уни анъаналари сақлашда ва тарғиб этишда Юнусали Ғозиев оилавий дорбозлар гурухи (Андижон), Турсунали Мадаминов оилавий дорбозлар ва полвонлар халқ жамоаси (Фарғона), Баҳодир Дадажонов оилавий дорбозлар гуруҳи (Наманган), Ўктам Юсупов оилавий дорбозлар гуруҳи (Андижон) ва б. фаолият кўрсатмоқдалар. Ҳозирги кунда дорбозлик санъати Ўзбекистоннинг ҳамма вилоятлари ва Қорақалпоғистон Республикасида фаолият олиб бормоқдалар. Аксарият қатнашчилари ёшлар, дор ўйинларини оила жараёнида "устоз-шогирд" анъаналари орқали ҳамда Республика эстрада ва цирк коллежида дорбозлик анъаналари ёшлар томонидан ўзлаштирилмоқда. Дорбозлик санъатини сақлаш ва тарғиб этишда республикада дорбозлар кўрик-танловлари ва фестиваллари (охиргиси 2014-2015 йиллари), "Майдон томоша санъати" ва "Қўхна замин оҳанглари" (2012-2014 йиллари) телефестиваллари; Ўзтелерадиокомпанияси томонидан фильм (масалан, "Тошканбоев дорбозчилари"), Германия киноусталари томонидан Ў.Юсупов (Андижон) ва Т.Мадаминовлар оилавий гуруҳлари фаолиятига бағишланган "Дорбоз" фильми (2012), илмий тадқиқот ишлари, нашрлар, илмий-амалий анжуманлар (2015 йили ноябрь ойида Республика эстрада ва цирк колежида "Анъанавий дорбозлик ва унинг долзарб масалалари" мавзуида), Наврўз ва Мустақиллик байрамларида чиқишлар, республика ва Марказий Осиё республикалари ҳамда чет давлатларида дорбозлик гуруҳлари сафарлари шулар жумласидан. 2015 йили Ўзбекистон дорбозлик санъати ЮНЕСКОнинг Репрезентатив рўйхатига тақдим этилди.


Рўзиқул Бердиев мавсум олдидан ўз фикрини билдириб ўтди\n6 март, 2019, 20:11 336\nСуперлига баҳслари бошланишига ҳам саноқли кунлар қолди.\nҚаршининг "Насаф" клуби 1-турда Самарқандда «Динамо» жамоаси меҳмони бўлади. Жамоа бош мураббийи Рўзиқул Бердиев ушбу ўйин ҳақида клуб матбуот хизматига ўз фикрларини билдириб ўтди.\nЯнги мавсум арафасида турибмиз, жамоамиз мавсумга қандай тайёргарлик билан келмоқда?\n- Ўзимиз ҳам мавсум бошланишини интизорлик билан кутмоқдамиз. Янги мавсумга тайёргарликни имкон даражасида яхши олиб бордик, деб ўйлайман. Бир неча кун олдин олимпия терма жамоасига таклиф қилинган футболчиларимиз ҳам сафимизни тўлдиришди. Жамоа билан бутун эътиборимизни 9 март куни «Динамо» билан бўлиб ўтадиган учрашувга қаратганмиз. Қанчалик бу Мавсумга тайёр эканлигимизни шу учрашувда кўрсатишга ҳаракат қиламиз.\n«Динамо» жамоаси билан бўлиб ўтадиган учрашув ҳақида икки оғиз фикрингиз\n- Юқорида айтиб ўтганимдек ҳозир бор эътиборимизни «Динамо» билан бўлиб ўтадиган учрашувга қаратганмиз. Жамоа таркибидаги ўйинчилар орасида ёш ва тажрибали ўйинчилар бор. Бу янги жамоа. Бу жамоа ҳали ўз сўзини айтади.\nРўзиқул Бердиев: Одил Ҳамробековнинг сотилишини истамагандим\nРўзиқул Бердиев фаолиятини "Насаф"да давом эттиради


“Ўзбекнефтгаз” АЖ Бошқаруви раиси Меҳриддин Абдуллаевнинг 8 март – Халқаро хотин-қизлар куни муносабати билан байрам табриги — Teletype\n“Ўзбекнефтгаз” АЖ Бошқаруви раиси Меҳриддин Абдуллаевнинг 8 март – Халқаро хотин-қизлар куни муносабати билан байрам табриги\nҚадрли хотин-қизлар! Ҳурматли ҳамкасблар! Барчангизни 8 март – Халқаро хотин-қизлар байрами билан чин қалбимдан муборакбод этаман.\nЖамият ва тизимдаги заводлар, бошқармалар, нефть базалари ва барча ташкилотларимизда фаолият олиб бораётган, ўзининг меҳнати билан намуна кўрсатаётган азиз опа-сингилларимизни табриклайман.\nБарчангизга оилавий бахт, тинчлик-хотиржамлик, файзу барака тилаб, нефть ва газ соҳаси ривожига ҳисса қўшиш учун биз эркаклар билан елкама-елка туриб меҳнат қилаётганингиз учун сизларга таъзим қиламан. Бу қутлуғ айёмда сиз муҳтарама аёлларимизга энг самимий, энг эзгу тилакларимни билдираман.\nАёлнинг нафосати ва назокати, вафо ва садоқати, ақл-заковати ва фидойилиги асрлар мобайнида ер юзида ҳаёт давомийлиги ва абадийлигига асос бўлиб келади. Сизларнинг ишлаб чиқаришдан қайта ишлашгача бўлган барча жабҳаларда самарали меҳнатларингиз эвазига бугун “Ўзбекнефтгаз” АЖ мамлакатимиз равнақи йўлида ўзининг муносиб ҳиссасини қўшиб келмоқда.\nСиз муҳтарама хотин-қизларимизнинг меҳнатингиз сабаб, табиий газ қазиб чиқарилиши ошиб бормоқда. Заводларда матонат билан ишлаётганингиз ҳисобига табиий газ қайта ишланмоқда. Сизлар сабаб, корхоналарда озодалик сақланиб турибди.\nОила ва жамият устуни, ҳаётимизнинг файзи ва кўрки бўлган сиз мунис аёлларимизни баҳорнинг илк байрами муносабати билан ўзим ва оила аъзоларим, “Ўзбекнефтгаз” АЖнинг 40 мингдан зиёд эркак ишчи-ходимлари номидан гўзаллик байрами билан яна бир бор самимий табриклайман.\n“Ўзбекнефтгаз” АЖ Бошқаруви раиси\nMarch 9, 2022, 04:39


24.05.2022 15:30 0 1638\nПрезидент Шавкат Мирзиёев бугун, 24 май куни нефть-газ хомашёсини қазиб олиш ва маҳсулот ишлаб чиқаришни кенгайтириш масалалари муҳокамаси бўйича йиғилиш ўтказган.\nЙиғилишда давлат раҳбари нефть-газ соҳасини трансформация қилиш масаласига эътибор қаратиб, бу жараённи жадаллаштиришни айтган. Халқаро консультантларни жалб қилиб, стратегик ёндашувларни белгилаб олиш, нефть-газ соҳасида ҳисоб-китоб механизмлари шаффофлигини таъминлаш вазифасини қўйган.\nШунингдек, корхонани молиявий соғломлаштириш, операцион самарадорликни ошириш орқали харажатларни қисқартириш, бошқарув тизимини илғор хорижий тажриба асосида ташкил этиш бўйича чора-тадбирлар белгиланган.\nПрезидент тармоқ раҳбарларига аҳоли ва тадбиркорлик субъектларини ёқилғи-энергия манбалари билан узлуксиз таъминлаш бўйича аниқ топшириқлар берган.\nТабиий газ истеъмолини назорат қилиш ва ҳисобга олишнинг автоматлаштирилган тизимини тўлиқ ишга тушириб, йўқотишларни бартараф этиш чоралари белгиланган. Ресурсларни ҳозирдан тежаш, муқобил энергиядан фойдаланишни рағбатлантириш айтилган.\nШавкат Мирзиёев Нефть газ


ИнтерФУТБОЛ :: Роберт Левандовски «Реал»га ўтмаганидан афсусланмас экан?!\nРоберт Левандовски «Реал»га ўтмаганидан афсусланмас экан?!\n«Бавария» ҳужумчиси Роберт Левандовски бир вақтлар «Реал»дан тушган таклиф ва Мюнхен клубининг жорий мавсум Чемпионлар Лигасидаги имкониятлари ҳақида гапирди.\n«Ўша пайтда кўплаб муҳокамалар ўтказилганди. Албатта, «Реал» ажойиб клуб. Мен уларнинг таклифини ўйлаб кўрдим. Аммо «Бавария»да қолдим ва бундан ҳеч қачон афсусланмайман. Биз бир оиламиз ва бу ўртадаги ҳар қандай шубҳани йўқ қилиши керак. Мюнхенда бахтлиман. Мен «Бавария»нинг юз фоизлик ўйинчисиман.\nАвгуст ойида 32 ёшга тўламан, лекин ўзимни 27 ёки 28 ёшдек ҳис қиляпман, эҳтимол ундан ҳам ёшдир. Мен кўп йиллар давомида юқори даражада ўйнашни хоҳлайман ва бунга эришиш учун бор имкониятимни ишга соламан.\nЎзим учун чегарани кўрмаяпман, бундан ҳам яхшироқ бўлишим мумкин. Ўз имкониятларимдан тўлиқ фойдаланяпман деб ўйламайман. Назаримда, бу мавсумда имкониятларимнинг 90 фоизини кўрсата олдим.\nРостини айтсам, «Бавария» ушбу мавсумда Чемпионлар Лигасида ғолиб чиқиш учун яхши имкониятларга эга. Жамоадаги муҳит ажойиб, футболчилар ўртасида аҳиллик мавжуд», — дейди Левандовски.\nУшбу мавсумда Левандовски Бундеслигада 31 та ўйин ўтказиб, 34 та гол урди ва 4 та голга ҳаммуаллифлик қилди. Эслатиб ўтамиз, польшалик ҳужумчи 2014 йилнинг ёзида Дортмунднинг «Боруссия»сидан «Бавария»га эркин агент сифатида кўчиб ўтган. Унинг Мюнхен клуби билан шартномаси 2023 йилнинг ёзигача амал қилади.


“Ёзувчини ҳимоя қилганим учун Диний қўмита туҳмат қиляпти” « Ўзбекистон Халқ Ҳаракати\n“Ёзувчини ҳимоя қилганим учун Диний қўмита туҳмат қиляпти”\n01 January 2018 - 17:51\nБи-Би-Си радиосининг хабар беришича, Вазирлар маҳкамаси ҳузуридаги Дин ишлари бўйича қўмита ўзбекзабон Facebook да анча фаол бўлган блоггер Раҳимжон Турдиев устидан ИИВга арз қилган. Диний қўмита блоггер уларни ҳақорат қилганлигини даъво қилмоқда. Раҳимжон Турдиев эса ушбу айбловлар туҳматлиги, у фақатгина диний қўмитага нисбатан танқидий фикр билдирганини айтмоқда.\n“Нуруллоҳ Муҳаммад Рауфхон озодликка чиқарилсин, деганман. Ўша пост остида диний қўмитани танқид қилгани учун ёзувчининг ишига диний қўмита хулоса бериши нотўғри деганман. Лекин диний қўмитани ҳақорат қилганим йўқ. Бошқа изоҳ қолдирганлар ҳақорат қилган бўлиши мумкин”, дейди блоггер.\n“Ҳаммасини ҳайдаш керак”, “Зўр бўларди”, “Аслида бундай бўлмасада лекин бир хурсанд бўламан”, “Тўғрисини айтинг жоиз бўлмасада битта мазза қилмасмидингиз”,”5-размерли памперс секин тўлади”.\nЁзувчи Нуруллоҳ Муҳаммад Рауфхон “Бу кунлар” асари учун шу йилнинг 27 сенятр куни Тошкент халқаро аэропортида қўлга олинган.\nОзодликка чиқарилган бўлса-да, ёзувчининг “Бу кунлар” асари сабаб очилган жиноий иш тўхтатилмаган.\nУнинг қаламига мансуб “Бу кунлар” китоби Ўзбекистон матбуот ва ахборот агентлигига экспертиза учун юборилгани хабар берилганди.\nАдибнинг ўзи “ҳужжатли сиёсий-ижтимоий ҳикоялар” деб атаган асарда Ўзбекистондаги ўзгача фикрловчилар, жумладан, диндорлар ва сиёсий мухолифатга қарши репрессиялар қораланади, мамлакатнинг янги тарихидаги фожиали воқеалар борасида ҳукуматнинг расмий нуқтаи назари савол остига олинади.\nМуаллиф президент Ислом Каримовни, ўз таъбирича, халқни “Оллоҳ берган эркинликлардан маҳрум қилиш”, “шафқатсизлик ва ҳокимиятни сақлаб қолиш йўлида ҳеч нарсадан қайтмаслик”да айблайди.


Умид Аҳмаджонов: Биз терма жамоани кучайтириш билан оввора бўлган пайтда, «Ўзбекнефтегаз» ташкилотининг қилаётган ишини қаранг\n22 июнь, 2018, 10:05\nЎзбекистон миллий олимпия қўмитаси президенти ва Ўзбекистон футбол ассоциациясининг биринчи вице-президенти Умид Аҳмаджонов яқинда Москва сафаридан қайтиб келди. Маълумки, Россияда бошланган навбатдаги жаҳон чемпионатининг бошланиши арафасида Москвада ФИФА конгресси ўтказилди. Унда бир қатор муҳим масалалар кўтарилди. 2026 йили бўлиб ўтадиган жаҳон чемпионати АҚШ, Канада ва Мексиканинг қўшмезбонлиги остида ўтказиладиган бўлди. Ушбу конгрессда қатнашган Умид Аҳмаджонов бошчилигидаги делегациямиз ҳам айнан ушбу АҚШ, Канада ва Мексика номзодига овоз беришган. Бундан ташқари, у ерда Аҳмаджонов ФИФА президенти Жанни Инфантино билан ҳам учрашди ва яна бир қатор тадбирларда иштирок этди. Шунингдек, мундиалнинг очилиш учрашуви – Россия ҳамда Саудия Арабистони миллий терма жамоалари иштирокидаги ўйинни ҳам стадионда кузатдилар. Бир сўз билан айтганда, Москва сафари анча салмоқли тарзда ўтди. SPORTS.uz мухбири Шуҳратбек Жўраев Умид Муҳаммаджонович билан сафар таассуротлари ҳақида суҳбатлашди.\n- Ўзингиз ҳам кўрган бўлсангиз, Москвада муҳим тадбирларда иштирок этиб қайтдик. Бизнинг асосий мақсадимизни ҳамма билади: миллий терма жамоамизни 2022 йилги жаҳон чемпионатига олиб чиқиш. Дунёда 210 та мамлакат ФИФАга аъзо ҳисобланса, ҳар бир давлат жаҳон чемпионатида қатнашишни орзу қилади. Бизнинг бугунги кундаги истак ва орзуларимизни эндиликда бутун дунё билади. Кўряпсиз, ФИФА ва ОФК билан халқаро алоқаларимиз мустаҳкамланиб боряпти. Айни пайтда уларнинг ўзбек футболига бўлган эътибори ва муносабати жуда ижобий кўринишда. Шунинг учун ҳам биз халқаро муносабатларни кучайтириб бормоқдамиз. Шунга яраша биз ҳам жимгина қараб турганимиз йўқ. Айни пайтда жуда катта кўламдаги ишлар амалга ошириляпти. Мана, миллий терма жамоамиз Сенегал, Марокаш, Уругвай сингари кучли терма жамоалар билан халқаро миқёсидаги ўртоқлик учрашувларида иштирок этяпти. Бу даражадаги ўртоқлик ўйинлари қандай ва қаердан келиб чиқяпти? Бундай ўйинларни ташкиллаштиришнинг ўзи бўладими? Буларнинг ҳаммаси ФИФАнинг ёрдами билан амалга ошириляпти. Масалан, Уругвай билан ўйин уюштириш осон масала эмас. Уларга қарши ўйин ўтказиш учун неча миллион доллар сўрашади? Хуллас, ўзбек футболи аста-секин жаҳонда ўз мавқеини мустаҳкамлаб боряпти. Бунинг учун болалар футболига ҳам жиддий эътибор қаратилаётганини кўриб турибсиз. Албатта, жаҳон чемпионатидаги очилиш учрашувидан катта таассуротлар олдик. Ўзбекистонга ҳам у ердаги терма жамоаларнинг йўлини берсин. Биз қандай мақсад сари меҳнат қилаётганимизни жуда яхши тушуниб турибмиз. Муҳими, ҳозирги ижобий ўзгаришлар албатта ўз самарасини бермасдан қолмайди. ФИФА президенти Жанни Инфантино билан учрашганимизда ҳам футболимиздаги ўзгаришларга жуда ижобий баҳо берди. Мундиал иштирокчисига айлана олсак, қилаётган меҳнатларимиз ўз самарасини бераётган бўлади-да.\nЯна бир муҳим масала бор. Ўзбекистон чемпионатида Суперлига ташкил этилганидан кейин дарҳақиқат ижобий ўзгаришлар кўзга ташлана бошлади. ЎФА ҳамда ПФЛ клубларга жиддий талабларни қўя бошлади. Шунга мос равишда ишга бўлган муносабат чинакамига профессионал даражада кўриниш олмоқда. Лекин ечимини топмаётган муаммолар ҳам бор. Айниқса, охирги пайтларда “Насаф”, “Бунёдкор” сингари жамоалар атрофидаги гап-сўзлар ҳеч кимнинг эътиборидан четда қолмаяпти. Мазкур клубларда юзага келган молиявий муаммолар борган сари жиддий тус олиб боряпти. Уларга ЎФА томонидан ҳам ёрдам кўрсатиладими? Умуман олганда, ушбу ҳолат юзасидан Умид Аҳмаджоновга мурожаат қилганимизда муаммонинг асл моҳияти хусусида кескин ва очиқ гапирди.\n- “Насаф”, “Бухоро”, “Бунёдкор” каби жамоаларга “Ўзбекнефтгаз” миллий холдинг компанияси ҳомийлик қилади. Аммо бугунги кунга келиб бу клубларда молиявий томондан муаммолар кўзга ташланяпти. Нима учун бундай бўляпти? Ёки “Ўзбекнефтгаз” компанияси буни атайин қиляптими? Эътибор беринг, биз тун-у, кун терма жамоаларимизни, болалар футболини кучайтириш учун меҳнат қиляпмиз, изланяпмиз. Терма жамоаларимиз қачон кучли бўлади? Қачонки, клубларимиз кучли бўлса, шундагина терма жамоаларимиз ҳам кучайиб боради. Лекин бугунги кунда кўп жамоаларимиз молиявий томондан қийналишяпти. Менинг бундан хабарим бор. Биз клублар учун йиллик бюджетни 25 миллиард сўм этиб белгилаганмиз. Аммо “Ўзбекнефтгаз” компанияси раҳбарларининг қилаётган ишларига қаранг, улар бу суммани бирданига 10 миллиардга тушириб, фақат шу пулни жамоаларга беришмоқчи. Ваҳолани, бу халқнинг пуллари. Мана, масалан футбол ватани ҳисобланган “Қўқон-1912” клубини олайлик. Қачон қарама, улар ҳам ундан ёки бундан пул сўрашади. Бундай клубларга алоҳида ҳомийларни бириктириш зарур. Лекин биз мавжуд муаммонинг ечимини ҳал қилишга ҳаракат қиляпмиз. БАА ёки Қатар клубларининг бюджети қанча биласизми? Жуда салмоқли. Биз тезроқ клубларимизни кучайтирмасак бўлмайди. Тинмай жаҳон чемпионатига чиқамиз деб айтяпмиз-у, аммо мана бундай муаммолар бўлиб турса, эртага терма жамоаларимизни қандай қилиб ўзимиз истаган даражада шакллантира оламиз? Ахир халқимиз яна қачонгача футболимизнинг равнақини кутиши керак? Бизнинг қилаётган ишларимиз халқимизнинг ишончини қозониш, уларнинг футболимизга бўлган умидини оширишга қаратилган. Бунинг учун эса ички чемпионатимизни кучайтириш учун олдинга қадам ташладик. Аммо юқоридаги каби юзага келаётган муаммолар албатта ёқимсиз. Биз ҳаммамиз ўзбек футболини кучайтириш учун бир ёқадан бош чиқариб ишламасак бўлмайди.


ОАВ: Обама сайловлардан кейин ФҚБ раҳбарини ўз лавозимидан бўшатмоқчи\n08:14 / 08.11.2016\nАҚШ президенти Барак Обама президентлик сайловларидан кейин Федерал қидирувлар бюроси раҳбари Жеймс Комини ишдан бўшатмоқчи. Бу ҳақда манбаларга иқтибос келтирган ҳолда Daily Mail нашри хабар бермоқда.\nКомини ўз лавозимидан бўшатишни Обамага унинг бош маслаҳатчиси Валери Жарретт маслаҳат қилган. Обама ва Жарретт бир неча кун давомида ФҚБнинг амалдаги раҳбарини ўз лавозимидан қандай қилиб қонуний равишда четлатиш мумкинлигини муҳокама қилишган.\nТаъкидланишича, Жарретт Обамани у Комини "президентлик сайловлари боришига ўйланмаган ҳолда аралашгани" учун олиб ташлай олишига кўндирган. Жарретт шу билан бирга Обамани бу масала конгресснинг икки партияси томонидан кўриб чиқилишига ишонтирган.\nБироқ Комининг ишидан бўшатилишининг аниқ санаси, унинг ишдан олинишини ким – президент ёки бош прокурор эълон қилиши номаълум. Шу маълумки, бу янги президент сайловлари якунлангандан кейин амалга оширилади.\nАввалроқ Коми унинг ходимлари АҚШ президенти лавозимига номзод Хиллари Клинтоннинг октябрь охирида топилган янги мактубларида давлат аҳамиятидаги махфий маълумот топиша олмаганини маълум қилганди.\nБарак Обама ФҚБ Жеймс Коми\nАмерикаликлар Трампдан кўра ФҚБга кўпроқ ишонишлари маълум бўлди


Уч аёл қулликдан қутқариб қолинди\nХорижий мамлакатларга мўмай даромад илинжида кетаётган, бироқ алдов қурбони бўлиб, қулликка гирифтор этилаётган юртдошларимиз йўқ эмас.\nУлар орасида, айниқса, турли тубан ишларга маҳкум этилаётган аёллар борлиги ачинарли ҳол. Бу борада огоҳ бўлишга қаратилган кўплаб тадбирлар амалга оширилмоқда. Шунга қарамай, қонуний йўл билан эмас, дуч келган одамнинг гапига, ваъдасига ишониб, чет элга йўл олаётганлар ҳамон учраб турибди.\nЎзбекистон Республикаси Ички ишлар вазирлиги Жамоатчилик ва оммавий ахборот воситалари билан алоқалар бошқармаси хабарига кўра, куни кеча алдов йўли билан олиб чиқиб кетилаётган уч нафар аёл тўхтатиб қолинган.\nТошкент вилояти Қибрай тумани “Зафаробод” маҳалла фуқаролар йиғини ҳудудида жойлашган “Майский” чегара пости орқали 28 ёшли Ж.У Наманган вилояти Учқўрғон туманида яшовчи 32 ёшли Н.О, 28 ёшли О.Н. ва Самарқанд вилояти Нарпай туманида яшовчи 26 ёшли М.Р.ни хорижда “яхши даромадли иш” топиб беришни ваъда қилиб, уларни Қозоғистон Республикаси ҳудудига олиб ўтиб кетаётган вақтида тўхтатиб қолинди.\nУч нафар аёл ҳам Ўзбекистон ҳудудига қайтарилди. Бу уларнинг қулликка гирифтор бўлишидан қутқариб қолинди, дегани.\nЖ.У.га нисбатан эса Ўзбекистон Республикаси Жиноят кодекснинг одам савдоси билан боғлиқ моддаларига мувофиқ жиноят иши қўзғатилди. Тергов ҳаракатлари олиб борилмоқда.\nШу ўринда хорижда ишлашни ният қилиб йўлга отланаётган юртдошларимиздан бораётган жойи, ишламоқчи бўлган иши бўйича ҳуқуқни муҳофаза қилувчи органлар ёки одам савдосига қарши курашувчи жамоат ташкилотлари, масалан Республика «Истиқболли авлод» ижтимоий ахборот марказига ҳуқуқий маслаҳат ва ахборот сўраб мурожаат қилишни сўраймиз. Шунда ҳеч қачон алданиб ва қулликка тушиб қолмайсиз.


Ўзбекистон-Покистон сиёсий маслаҳатлашувлари чоғида икки томонлама (...)\nЎзбекистон-Покистон сиёсий маслаҳатлашувлари чоғида икки томонлама ҳамкорликнинг жорий ҳолати ва истиқболлари муҳокама қилинди\nБугун Ўзбекистон ва Покистон Ташқи ишлар вазирликлари ўртасида сиёсий маслаҳатлашувларнинг олтинчи раунди бўлиб ўтди, деб хабар бермоқда «Дунё» АА мухбири.\nТИВ маълумотига кўра, томонлар делегацияларига Ўзбекистон ташқи ишлар вазирининг ўринбосари Фурқат Сидиқов ва Покистон ташқи ишлар вазирининг ўринбосари Афтаб Аман Қурайший бошчилик қилди.\nЎзбекистон-Покистон кўп қиррали ҳамкорлигининг ҳозирги ҳолати ва истиқболлари муҳокама қилинди.\nСавдо-иқтисодий, инвестициявий, транспорт-коммуникация алоқаларини чуқурлаштиришга томонлар манфаатдорлиги билдирилди. Минтақавий масалалар, биринчи навбатда Афғонистонда тинчлик ва барқарорликни таъминлаш, ижтимоий-иқтисодий ҳамда инфратузилма лойиҳаларини биргаликда амалга ошириш орқали ушбу мамлакат иқтисодиётини тиклашга алоҳида эътибор қаратилди.\n2021 йилнинг 15-16-июль кунлари Тошкент шаҳрида бўлиб ўтадиган «Марказий ва Жанубий Осиё: минтақавий ўзро боғлиқлик. Таҳдидлар ва имкониятлар» юқори даражадаги халқаро конференцияда Покистон томонининг олий даражадаги иштирокининг ташкилий жиҳатлари кўриб чиқилди.\nМаслаҳатлашувлар доирасида умумий кун тартибининг бошқа масалалари ҳам кўриб чиқилди.